#### Ministru kabineta noteikumu projekta „Gada pārskata sagatavošanas kārtība” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Eiro ieviešanas kārtības likuma 30. pants.   Ministru kabineta 2013.gada 4.aprīļa rīkojuma Nr.136 „Par Latvijas Nacionālo euro ieviešanas plānu” 1.pielikuma „Pasākumu plāns Eiropas vienotās valūtas ieviešanai Latvijā” Juridisko jautājumu sadaļā uzdotie uzdevumi, kas saistīti ar Ministru kabineta normatīvo aktu pielāgošanu euro.  Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.punkts.   1. 01.01.2013. stājās spēkā grozījumi Ministru kabineta 2009.gada 15.decembra noteikumos Nr. 1486 „Kārtība, kādā budžeta iestādes kārto grāmatvedības uzskaiti” (turpmāk – MK noteikumi Nr. 1486), kas ietekmē pārskatu struktūru un sniedzamo informācijas apjomu. 2. Valsts kontroles veiktā Latvijas Republikas 2010.gada pārskata par valsts budžeta izpildi un par pašvaldību budžetiem revīzija. |
| 2. | Pašreizējā situācija un problēmas | 1. Ministru kabineta 2010.gada 17.augusta noteikumos Nr. 777 „Gada pārskata sagatavošanas kārtība” (turpmāk – MK noteikumi Nr. 777) ir veikti grozījumi, kas pārsniedz vairāk kā pusi no noteikumu sākotnējā teksta. Sagatavojot noteikumu projektu, tajā ietvertas lielākā daļa no MK noteikumu Nr. 777 normām. 2. Pašreizējās normas nosaka, ka gada pārskatu sagatavo latos. Noteikumu projekts attiecas gan uz 2013.gada pārskata sagatavošanu, gan uz 2014.gada pārskata un turpmāko gada pārskatu sagatavošanu. Nepieciešams noteikt valūtu, kādā sagatavo gada pārskatu pēc *euro* ieviešanas, un 2014.gada pārskatā ietveramās informācijas apjomu. 3. Valsts kontroles veiktā Latvijas Republikas 2010.gada pārskata par valsts budžeta izpildi un par pašvaldību budžetiem revīzija, kuras rezultātā sniegts ieteikums Nr.8:   “Lai nodrošinātu, ka valsts un pašvaldību kapitālsabiedrību pārvaldība ir caurskatāma un veikta pēc iespējas efektīvākā veidā [..] Finanšu ministrijai nodrošināt, ka valsts un pašvaldību aktīvu pārvaldības ietekme uz valsts budžetu tiek atklāta Saimnieciskā gada pārskatā”. Ņemot vērā Valsts kontroles ieteikumu, Finanšu ministrija secināja, ka normatīvie akti nenodrošina nepieciešamās informācijas saņemšanu, lai izvērtētu kapitālsabiedrību darbības ietekmi uz valsts vai pašvaldības budžetu un to iekļautu saimnieciskā gada pārskatā (informācija lielākoties tiek saņemta pēc saimnieciskā gada pārskata sagatavošanas un iesniegšanas Valsts kontrolei) un neuzliek pienākumu ministrijām un centrālajām valsts iestādēm (turpmāk – MCVI) izvērtēt to pārziņā esošo kapitālsabiedrību darbības ietekmi uz valsts budžetu un sniegt atbilstošu informāciju savā gada pārskatā. Ministru kabinets 2012.gada 25.septembrī izdeva noteikumus Nr.643 "Kārtība, kādā ministrijas un centrālās valsts iestādes, kā arī pašvaldības apkopo kapitālsabiedrību finanšu pārskatus un finanšu informāciju", nosakot, ka MCVI un pašvaldība sagatavo kopsavilkuma ziņojumu par kapitālsabiedrību finansiālās darbības ietekmi uz valsts vai pašvaldības budžetu izdevumiem, kur jānorāda gada pārskata veidlapas numurs un skaidrojuma kods, kurā iekļauta informācija par atbalstīto finansējumu subsīdiju, dotāciju vai ieguldījuma veidā no attiecīgā dalībnieka budžeta. Nepieciešams noteikt, kur šādu informāciju norādīt gada pārskatā.   1. Saskaņā ar grozījumiem MK noteikumos Nr. 1486 nepieciešams precizēt veidlapu posteņu kodus un nosaukumus, kā arī atklājamās informācijas klasificēšanu atbilstoši tās ekonomiskajai būtībai. 2. Budžeta iestādes gada inventarizācijas ietvaros elektroniski veic savstarpēji veikto darījumu un finanšu kontu atlikumu salīdzināšanos, izmantojot informācijas sistēmu “Ministriju, centrālo valsts iestāžu un pašvaldību budžeta pārskatu informācijas sistēma” (turpmāk – ePārskati). Informācija, kas nepieciešama iestādēm konsolidētā gada pārskata sagatavošanai pašlaik iegūstama salīdzināšanās ietvaros. Līdz ar to nepieciešams atcelt normas, kas noteica, ka finanšu pārskatu pielikumos sniedz papildus informāciju par bez atlīdzības saņemtajiem/ nodotajiem aktīviem. 3. **Saskaņā ar Likuma par budžeta un finanšu vadību 31.panta 2.daļu** s**aimnieciskā gada pārskatu par valsts budžeta izpildi un par pašvaldību budžetiem sagatavo Finanšu ministrija. Saimnieciskā gada pārskats aptver valsts sektoru un pašvaldību sektoru. Lai Finanšu ministrs varētu sniegt apliecinājumu Valsts kontrolei par saimnieciskā gada pārskatā sniegtās informācijas patiesumu, ir nepieciešams saņemt apliecinājumu no visām vienībām, kas iesniedz gada pārskatu saskaņā ar Likuma par budžeta un finanšu vadību 30.panta 3.daļā noteikto. L**īdz šim apliecinājumu revidentiem par gada pārskatā sniegtās informācijas patiesumu iesniedza MCVI Valsts kontrolei. Pašvaldības šādu apliecinājumu sniedz zvērinātiem revidentiem. **Apliecinājums ko sniedz zvērinātiem revidentiem ir revīzijas darba materiāls. Nepieciešams noteikt**, **ka pašvaldības sniedz apliecinājums par vadības atbildību pie gada pārskata Finanšu ministram.** 4. Lai uzlabotu datu kvalitāti un sniedzamās informācijas saprotamību, nepieciešams:    1. precizēt normas par konsolidētā pārskata sagatavošanu,    2. par korekciju, kas attiecas uz iepriekšējiem pārskata periodiem, uzrādīšanu saimnieciskā gada pārskatā,    3. vienkāršot informācijas par nomātajiem un iznomātajiem aktīviem uzrādīšanu pārskata pielikumos. Šobrīd atklājamā informācija par nomātajiem un iznomātajiem aktīviem norādāma vienā pārskatā, bet informācija par finanšu līzinga maksājumiem - pie pārskata par saistībām, kas apgrūtina šo pārskatu sagatavošanu.    4. precizēt, kā gada pārskatā uzrādīt naudu ceļā, jo izvērtējot 2012.gada pārskata informāciju, secināts, ka budžeta iestādes dažādi uzrāda naudas līdzekļus norēķinu kontos, kasē un naudu ceļā..    5. noteikt, ka transfertu klasifikācijas kodu pāri atbilst viens otram, un atbildību iestādei, kas veic maksājumu, par korektu kodu norādīšanu maksājuma uzdevumā, kā arī salīdzināšanās aktā un gada pārskatā, lai nodrošinātu izdevumu un ieņēmumu transfertu atbilstību un vienādu pielietošanu vispārējās valdības sektora iestādēs. Veidojot saimnieciskā gada pārskatu par valsts konsolidētā kopbudžeta izpildi, par valsts konsolidētā budžeta izpildi un par pašvaldību konsolidētā budžeta izpildi, kā arī MCVI un pašvaldībām sagatavojot konsolidēto budžeta izpildes pārskatu, jāizslēdz savstarpējie maksājumi un transferti;    6. ietvert Ministru kabineta 2010.gada 26.oktobra instrukcijas Nr. 17 „Kārtība, kādā valsts budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes sagatavo budžeta izpildes pārskatu, naudas plūsmas pārskatu un pārskatu par darbības finansiālajiem rezultātiem” normas par valsts budžeta iestāžu datu uzrādīšanu budžeta izpildes pārskatos. **Lai nodrošinātu konsolidētā kopbudžeta plāna datu uzrādīšanu un datu konsolidāciju līmeņos „Sākotnējais plāns” un „Plāns ar grozījumiem”, nepieciešams noteikt, ka no valsts budžeta daļēji finansētas atvasinātas publiskas personas, budžeta nefinansētas iestādes pārskatā par budžeta izpildi (pamatdarbība un ziedojumi/ dāvinājumi) un valsts budžeta iestādes pārskatā par budžeta izpildi (ziedojumi/ dāvinājumi) sniedz plāna datus, jo līdz šim dati tika uzrādīti ailē „Tāme gadam”, kas sniedza informāciju tikai par precizēto gada tāmi pārskata perioda beigās.** |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | 1. Noteikumu projekts paredz noteikt pielietojamo valūtu, kādā sagatavo gada pārskatu pēc *euro* ieviešanas. Pirmais gada pārskats atbilstoši noteikumu projektam jāsniedz par 2013.gadu, kur uzskaites valūta ir lati. Pārejas noteikumi nosaka valūtas vienības maiņu no latiem uz *euro* gada pārskatiem, kurus sagatavo un Valsts kasei iesniedz MCVI, pašvaldības, no valsts vai pašvaldību budžeta daļēji finansētas atvasinātas publiskas personas un budžeta nefinansētas iestādes. Pirmais pārskats *euro* jāsniedz 2015.gadā par 2014.gadu. Sagatavojot pirmo pārskatu *euro* par 2014.gadu, samazināts sniedzamās informācijas apjoms par aktīvu/ pasīvu atlikumu izmaiņām, izņemot pārskatus, kuros norāda katru uzskaites vienību. Noteikumu projektā paredzētas divas valūtas – lati un *euro*, jo tas attiecas uz diviem periodiem – 2013.gadu, kad pārskats jāsniedz latos, un 2014.gadu un turpmāk, kad pārskats jāsniedz *euro.* Pārejas noteikumos noteikts kuras normas attiecas uz 2013.gada pārskata sagatavošanu un kuras normas uz 2014.gada pārskata sagatavošanu. Atklājamā informācija par avansa maksājumiem un nākamo periodu izdevumiem noteikta 1000 latu vai 1400 *euro* apmērā, lai varētu apkopot informāciju par lielākajiem avansa maksājumu un nākamo periodu izdevumu objektiem (mērķiem), kas nerada papildus izdevumus valsts vai pašvaldību budžetiem; 2. Noteikumu projekts paredz, kā atklājama informācija gada pārskatā par kapitālsabiedrības finansiālās darbības ietekmes uz valsts vai pašvaldības budžetu izdevumiem izvērtējumu; 3. Noteikumu projekts novērš neatbilstības, kas radušās, stājoties spēkā MK noteikumiem Nr. 1486 - finanšu pārskatā un tā pielikumos precizēti posteņu kodi un nosaukumi, darījumu apraksti atbilstoši izmaiņām MK noteikumos Nr. 1486; 4. Finanšu pārskata pielikumos izslēgta izziņas sadaļa par bez atlīdzībā saņemtajiem/ nodotajiem aktīviem pa institucionālajiem sektoriem, samazinot sniedzamās informācijas apjomu, jo informāciju nodrošina datu salīdzināšana starp vispārējās valdības sektora struktūrām, ko budžeta iestādes veic ePārskatos. 5. **MK noteikumu projekts paredz**, **ka pašvaldības sagatavo apliecinājumu par vadības atbildību finanšu ministram, norādot, kas jāiekļauj apliecinājumā par vadības atbildību finanšu ministram.** 6. Lai uzlabotu pārskatos sniegtās informācijas saprotamību, vieglāku uzrādīšanu un sniegtu detalizētākus skaidrojumus:    1. precizētas normas par konsolidētā gada pārskata sagatavošanu;    2. precizētas normas par grāmatvedības pamatprincipu apraksta pievienošanu nozares vai pašvaldības un budžeta iestāžu gada pārskatos;    3. precizētas normas par korekciju, kuras attiecas uz iepriekšējiem periodiem, uzrādīšanu pārskatos pārskata gadā;    4. finanšu pārskata pielikums „Pārskats par nomas līgumiem” sadalīts trīs atsevišķos pārskatos: „Informācija par nomātajiem (izņemot finanšu nomu) aktīviem”, „Informācija par iznomātajiem aktīviem” un „Informācija par finanšu līzingu”, tā atvieglojot informācijas sniegšanu un uzlabojot tās kvalitāti;    5. papildināts skaidrojums par kontā „Nauda ceļā” uzrādāmajiem darījumiem;    6. precizētas normas par salīdzināšanos starp budžeta iestādēm un atbildība savstarpējo darījumu uzrādīšanā pārskatos (konti, kodi);    7. precizētas normas par Valsts kases kopsavilkumu datu uzrādīšanu iestādes budžeta izpildes pārskatā;    8. **noteikts, ka valsts budžeta iestādes sagatavojot pārskatu par budžeta izpildi (ziedojumi un dāvinājumi) un no valsts budžeta daļēji finansētas atvasinātas publiskas personas, budžeta nefinansētas iestādes sagatavojot pārskatu par budžeta izpildi (pamatdarbība, ziedojumi/ dāvinājumi) aizpilda ailes „Likums/ plāns gadam”.** |
| 5. | Projekta izstrādē iesaistītās institūcijas | Projekta izstrādē piedalījās Iekšlietu ministrijas un Ventspils pilsētas atbildīgie finanšu darbinieki. |
| 6. | Iemesli, kādēļ netika nodrošināta sabiedrības līdzdalība | Noteikumu projekts attiecināms uz institūcijām – budžeta iestādēm, ministrijām un centrālajām valsts iestādēm, pašvaldībām, no valsts budžeta daļēji finansētām atvasinātām publiskām personām, tādēļ ar sabiedrības līdzdalība nebija nepieciešama |
| 7. | Cita informācija | 1. Valsts kase interneta vietnē publicē gada pārskata elektronisko datu apmaiņas formātu (xml aprakstu), lai nodrošinātu grāmatvedības uzskaites sistēmu datu eksportu uz ePārskatu sistēmu. 2. **MK noteikumu projekta 34.punkts paredz iestādei, kas veic konsolidāciju un Valsts kasei saskaņot Valsts drošības iestāžu likumā minētās valsts drošības iestādes finanšu pārskata datu uzrādīšanu ministrijas konsolidētajā finanšu pārskatā. Ņemot vērā iepriekšējo pieredzi, Valsts kase uzaicinās atbildīgo ministriju amatpersonas vienošanās protokola par datu uzrādīšanu saskaņošanai un parakstīšanai.** |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Noteikumu projekts attiecas uz budžeta iestāžu, no budžeta daļēji finansētu atvasinātu publisku personu un budžeta nefinansētu iestāžu – kopā 2334 – pārskatu sagatavošanā iesaistītajiem darbiniekiem. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Zvērināti revidenti, kas sniedz ziņojumu par **pašvaldību** gada pārskata sagatavošanas pareizību. Skaitlisko lielumu nevar noteikt, jo nav zināms, cik katrs zvērināts revidents ir noslēdzis līgumus ar pašvaldībām un no valsts budžeta daļēji finansētām atvasinātām publiskām personām. Maksimālais skaits var sasniegts ~ 120. |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Noteikumu projekts paredz kārtību, ka reizi gadā budžeta iestādes, no valsts vai pašvaldības budžeta daļēji finansētas atvasinātas publiskas personas un budžeta nefinansētas iestādes sagatavo un iesniedz gada pārskatu elektroniski izmantojot ePārskatus. Budžeta iestādes sagatavo, paraksta un iesniedz gada pārskatu iestādei, kas veic konsolidāciju. Iestāde, kas veic konsolidāciju, pārbauda un apkopo padotības iestāžu gada pārskatus, veic konsolidācijas procedūru un sagatavo, paraksta un iesniedz konsolidēto gada pārskatu Valsts kasei Likumā par budžetu un finanšu vadību noteiktajā termiņā. Valsts kase veic iesniegto pārskatu pārbaudi, apkopošanu un pieņemšanu, nodrošinot saimnieciskā gada pārskata sagatavošanu atbilstoši Ministru kabineta 2012.gada 29.maija noteikumiem Nr. 375 „Saimnieciskā gada pārskata sagatavošanas kārtība”. Ja iestāde gada pārskata sagatavošanai, pārbaudīšanai un parakstīšanai izmanto ePārskatus un ievēro šo noteikumu prasības, Valsts kase nodrošina visas šīs lietas iesniegšanu Latvijas Nacionālajā arhīvā. |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013. gads** | | Turpmākie trīs gadi (tūkst. *euro*) | | |
| **2014. gads** | **2015. gads** | **2016. gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2013. gadu | Izmaiņas, salīdzinot ar kārtējo 2013. gadu | Izmaiņas, salīdzinot ar kārtējo 2013. gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | ***0*** | ***0*** | ***0*** | ***0*** |
| 5.2. speciālais budžets | ***0*** | ***0*** | ***0*** | ***0*** |
| 5.3. pašvaldību budžets | ***0*** | ***0*** | ***0*** | ***0*** |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Grozījumu ietekmi (iespējamo ieņēmumu samazinājumu vai izdevumu palielinājumu) iespējams segt, nemainot attiecīgajās budžeta programmās vai apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem. | | | | |

**Anotācijas IV,V, un VI sadaļa – projekts šo jomu neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrijas, centrālās valsts iestādes, pašvaldības, budžeta iestādes, no budžeta daļēji finansētas atvasinātas publiskas personas un budžeta nefinansētas iestādes, zvērināti revidenti vai zvērinātu revidentu komercsabiedrības, Valsts kase. |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Finanšu ministrs A.Vilks

28.08.2013. 10:10

2082

Parfenkova

67094248, vineta.parfenkovap@kase.gov.lv